CELEX: C2004/156/10
Language: lt
Date: 2004-06-12 00:00:00
Title: Byla C-174/04: Europos Bendrijų Komisijos 2004 m. balandžio 13 d. pareikštas ieškinys Italijos Respublikai

12.6.2004   
            
            
               LT
            
            
               Europos Sąjungos oficialusis leidinys
            
            
               C 156/5
            
         Europos Bendrijų Komisijos 2004 m. balandžio 13 d. pareikštas ieškinys Italijos Respublikai
   (Byla C-174/04)
   (2004/C 156/10)
   2004 m. balandžio 13 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Enrico Traversa ir Claudio Loggi, nurodžiusių adresą dokumentams įteikti Liuksemburge, ieškinys Italijos Respublikai.
   Pareiškėjas Teisingumo Teismo prašo:
   
               —
            
            
               pripažinti, kad 2001 m. gegužės 25 d. dekretas-įstatymas Nr. 192, pakeistas 2001 m. liepos 20 d. įstatymu Nr. 301, nustatantis „neatidėliotinas nuostatas dėl specifinių viešųjų paslaugų sektorių liberalizavimo ir privatizavimo procesų užtikrinimo“ yra nesuderinamas su EB sutarties 56 straipsniu ta apimtimi, kuria jame numatytas automatiškas sustabdymas balsavimo teisių, susijusių su turimomis akcijomis, viršijančiomis 2 proc. elektros ir dujų sektoriuose veikiančių bendrovių akcinio kapitalo;
            
         
               —
            
            
               priteisti iš Italijos Respublikos bylinėjimosi išlaidas.
            
         Teisiniai pagrindai ir pagrindiniai argumentai:
   Dekretas-įstatymas Nr. 192/2001 yra nesuderinamas su EB sutarties 56 straipsniu, kadangi jame numatytas automatiškas sustabdymas balsavimo teisių, susijusių su turimomis akcijomis, viršijančiomis 2 proc. elektros ir dujų sektoriuose veikiančių bendrovių akcinio kapitalo. Dėl tokios nustatytos ribos tam tikros kategorijos investuotojų investicijos yra skirtingai ir siaurinamai traktuojamos, sudarant kliūtis laisvam kapitalo judėjimui Europos Bendrijoje. Pirmiausia, dėl šio apribojimo bet kuri viešoji įmonė, potencialiai suinteresuota dalyvauti minėtų bendrovių valdyme vengia tai daryti dėl negalėjimo veiksmingai dalyvauti bendrovės sprendimų priėmime ir įtakoti jos valdymą.